למכירה דירת גן מדהימה עם חצר מטופחת המשקיפה על עמק ירוק עד, בת 5 חדרי מגורים, סלון וכן רחבה משפחתית גדולה במפלס העליון.
נוף מדהים, שקט מוחלט למעט ציוץ הציפורים ורחש העלים ברוח. הדירה עם כניסה נפרדת, בבניין מדורג בן 24 שנים, הרגשה כמו בבית פרטי. צמוד לדרך הגישה לדירה, 2 חניות. כל החלונות מסורגים, פתח היציאה מהסלון לחצר וחלון המטבח עם סורגים נפתחים.
הדירה במצב מושלם, להיכנס לגור וליהנות מהשלווה והירוק המקיפים.
הדירה בת 2 קומות בשטח 150 מ"ר, 2 חדרי אמבט מפוארים, 2 שירותים. מיזוג מלא.
הדירה משופצת במלואה – רצפת שיש, דלתות מעץ מלא, צביעה מלאה. מטבח, חדרי אמבט ושירותים.
קומה א' – מטבח גדול מעץ מלא, פתוח. סלון ענק עם תוספות גבס מעוצבות. חדר מגורים גדול המשקיף לחצר פנימית קטנה מטופחת. חדר אמבטיה ושירותים וכן חדר שירות. מהסלון יציאה לחצר בת כ- 100 מ"ר, מגודרת ועם שער כניסה המאפשר כניסה לחצר ללא מעבר בבית.
בחצר רחבה מרוצפת ומקורה, צמוד ליציאה מהסלון, מדשאה גדולה מטופחת ורחבה עם רצפת עץ המשקיפה לאורך העמק הירוק.
קומה ב' – רחבה פתוחה המשמשת כסלון לבני המשפחה וכן כמשרד ביתי. 3 חדרי מגורים ויחידת הורים נפרדת עם חדר ארונות. חדר האמבט והשירותים עם 2 כניסות – אחת מחדר ההורים והשנייה מהמסדרון. מחדר ההורים דלת יציאה לקומת המחסנים, לדירה מחסן פרטי גדול. בקומה זו נמצאים גם חדרי המקלט.
הדירה ברחוב סטפן וויז המבוקש שהינו רחוב ללא מוצא, כך שתנועת הרכבים דלילה. בקרבת מקום מרכז מסחרי, בית כנסת, בתי הספר ליאו בק וטשרניחובסקי, גני ילדים ותחנות אוטובוס.
בשכונת הכרמל הצרפתי סניפי קופות חולים, סניף דואר וסניפי בנקים. אתרי נוף ובילוי רבים – מוזיאונים, הגן הבהאיי, טיילת לואי ועוד.